标题：沈炯
人物简介
沈炯（503—561），字初明，一作礼明。南朝梁武康（今浙江德清县）人。沈瑀孙。少有俊才，为时所重。仕梁为尚书左户侍郎，出为吴令。侯景之乱，吴郡太守袁正君入援，以沈炯监郡台，城陷，侯景将宋子仙据吴兴，遣使召沈炯，委以书记。后为侯景将宋子仙掌书记，复转事王僧辩​。凡羽檄军书，皆出其手。简文帝萧纲遇害，四方岳牧上表江陵劝进，僧辩令沈炯制表，其文特工。侯景平，梁元帝特封原卿县候，邑五百户。官从事中郎，给事黄门侍郎，领尚书左丞。荆州陷，为西魏所虏，魏甚礼之，授仪同三司。归，绍泰二年（556），至都，历司农卿，御史中丞。陈武帝陈霸先时知通直散骑常侍，中丞如故。陈文帝陈蒨即位，重其才用，讨王琳、拒留异，立功封任明威将军，遣还乡里，收徒众以备战。天嘉二年（561），以疾卒于吴中。赠侍中，谥恭子，有文集二十卷行世，已轶。现有《汉魏六朝百三家集》辑有《沈炯集》。
史籍记载
陈书沈炯，字礼明，吴兴武康人也。祖瑀，梁寻阳太守。父续，王府记室参军。炯少有隽才，为当时所重。释褐王国常侍，迁为尚书左民侍郎，出为吴令。侯景之难，吴郡太守袁君正入援京师，以炯监郡。京城陷，景将宋子仙据吴兴，遣使召炯，委以书记之任。炯固辞以疾，子仙怒，命斩之。炯解衣将就戮，碍于路间桑树，乃更牵往他所，或遽救之，仅而获免。子仙爱其才，终逼之令掌书记。及子仙为王僧辩所败，僧辩素闻其名，于军中购得之，酬所获者铁钱十万，自是羽檄军书皆出于炯。及简文遇害，四方岳牧皆上表于江陵劝进，僧辩令炯制表，其文甚工，当时莫有逮者。 高祖南下，与僧辩会于白茅湾，登坛设盟，炯为其文。及侯景东奔至吴郡，获炯妻虞氏，子行简，并杀之，炯弟携其母逃而获免。侯景平，梁元帝愍其妻子婴戮，特封原乡县侯，邑五百户。僧辩为司徒，以炯为从事中郎。梁元帝征为给事黄门侍郎，领尚书左丞。 
荆州陷，为西魏所虏，魏人甚礼之，授炯仪同三司。炯以母老在东，恒思归国，恐魏人爱其文才而留之，恒闭门却扫，无所交游。时有文章，随即弃毁，不令流布。尝独行经汉武通天台，为表奏之，陈己思归之意。其辞曰：“臣闻乔山虽掩，鼎湖之灵可祠，有鲁既荒，大庭之迹无泯。伏惟陛下降德猗兰，纂灵豊谷。汉道既登，神仙可望，射之罘于海浦，礼日观而称功，横中流于汾河，指柏梁而高宴，何其乐也，岂不然欤！既而运属上仙，道穷晏驾，甲帐珠帘，一朝零落，茂陵玉碗，宛出人间，陵云故基，共原田而膴々，别风馀址，对陵阜而茫茫，羁旅缧臣，能不落泪！昔承明既厌，严助东归，驷马可乘，长卿西返，恭闻故实，窃有愚心。黍稷非馨，敢忘徼福。”奏讫，其夜炯梦见有宫禁之所，兵卫甚严，炯便以情事陈诉，闻有人言：“甚不惜放卿还，几时可至。”少日，便与王克等并获东归。绍泰二年至都，除司农卿，迁御史中丞。 
高祖受禅，加通直散骑常侍，中丞如故。以母老表请归养，诏不许。文帝嗣位，又表曰：“臣婴生不幸，弱冠而孤，母子零丁，兄弟相长。谨身为养，仕不择官，宦成梁朝，命存乱世，冒危履险，百死轻生，妻息诛夷，昆季冥灭，馀臣母子，得逢兴运。臣母妾刘，今年八十有一，臣叔母妾丘，七十有五，臣门弟侄故自无人，妾丘儿孙又久亡泯，两家侍养，馀臣一人。前帝知臣之孤茕，养臣以州里，不欲使顿居草莱，又复矜臣温清，所以一年之内，再三休沐。臣之屡披丹款，频冒宸鉴，非欲苟违朝廷，远离畿辇。一者以年将六十，汤火居心，每跪读家书，前惧后喜，温枕扇席，无复成童。二者职居彝宪，邦之司直，若自亏身体，何问国章？前德绸缪，始许哀放，内侍近臣，多悉此旨。正以选贤与能，广求明哲，趑趄荏苒，未始取才。而上玄降戾，奄至今日，德音在耳，坟土遽干，悠悠昊天，哀此罔极。兼臣私心煎切，弥迫近时，缕缕之祈，转忘尘触。伏惟陛下睿哲聪明，嗣兴下武，刑于四海，弘此孝治。寸管求天，仰归帷扆，有感必应，实望圣明。特乞霈然申其私礼，则王者之德，覃及无方，矧彼翔沈，孰非涵养。”诏答曰：“省表具怀。卿誉驰咸、雒，情深宛、沛。日者理切倚闾，言归异域，复牵时役，遂乖侍养。虽周生之思，每欲弃官，《戴礼》垂文，得遗从政，前朝光宅四海，劬劳万机，以卿才为独步，职居专席，方深委任，屡屈情礼。朕嗣奉洪基，思弘景业，顾兹寡薄，兼缠哀疚，实赖贤哲，同致雍熙，岂便释简南闱，解绂东路。当令冯亲入舍，荀母从官，用睹朝荣，不亏家礼。寻敕所由，相迎尊累，使卿公私得所，并无废也。” 
初，高祖尝称炯宜居王佐，军国大政，多预谋谟，文帝又重其才用，欲宠贵之。会王琳入寇大雷，留异拥据东境，帝欲使炯因是立功，乃解中丞，加明威将军，遣还乡里，收合徒众。以疾卒于吴中，时年五十九。文帝闻之，即日举哀，并遣吊祭，赠侍中，谥曰恭子。有集二十卷行于世。
南史沈炯，字初明，吴兴武康人也。祖瑀，梁寻阳太守。父续，王府记室参军。
炯少有俊才，为当时所重。仕梁为尚书左户侍郎、吴令。侯景之难，吴郡太守袁君正入援建邺，以炯监郡。台城陷，景将宋子仙据吴兴。使召炯，方委以书记，炯辞以疾，子仙怒，命斩之。炯解衣将就戮，碍于路间桑树，乃更牵往他所，或救之，仅而获免。子仙爱其才，终逼之令掌书记。及子仙败，王僧辩素闻其名，军中购得之，酬所获者钱十万，自是羽檄军书，皆出于炯。及简文遇害，四方岳牧上表劝进，僧辩令炯制表，当时莫有逮者。陈武帝南下，与僧辩会白茅湾，登坛设盟，炯为其文。及景东奔，至吴郡，获炯妻虞氏及子行简，并杀之，炯弟携其母逃免。侯景平，梁元帝愍其妻子婴戮，特封原乡侯。僧辩为司徒，以炯为从事中郎。梁元帝征为给事黄门侍郎，领尚书左丞。
魏克荆州，被虏，甚见礼遇，授仪同三司。以母在东，恒思归国，恐以文才被留，闭门却扫，无所交接。时有文章，随即弃毁，不令流布。尝独行经汉武通天台，为表奏之，陈己思乡之意。曰：“臣闻桥山虽掩，鼎湖之灶可祠；有鲁遂荒，大庭之迹无泯。伏惟陛下降德猗兰，纂灵丰谷，汉道既登，神仙可望。射之罘于海浦，礼日观而称功，横中流于汾河，指柏梁而高宴，何其甚乐，岂不然欤！
既而运属上仙，道穷晏驾，甲帐珠帘，一朝零落，茂陵玉碗，遂出人间。陵云故基，与原田而膴膴；别风余迹，带陵阜而芒芒。羁旅缧臣，岂不落泪？昔承明见厌，严助东归；驷马可乘，长卿西反。恭闻故实，窃有愚心。黍稷非馨，敢望徼福？但雀台之吊，空怆魏君；雍丘之祠，未光夏后，瞻仰烟霞，伏增凄恋。”
奏讫，其夜梦有宫禁之所，兵卫甚严，炯便以情事陈诉。闻有人言：“甚不惜放卿还，几时可至。”少日，便与王克等并获东归。历司农卿，御史中丞。
陈武帝受禅，加通直散骑常侍。表求归养，诏不许。文帝嗣位，又表求去，诏答曰：“当敕所由，相迎尊累，使卿公私无废也。”初，武帝尝称炯宜居王佐，军国大政，多预谋谟。文帝又重其才，欲宠贵之。会王琳入寇大雷，留异拥据东境，帝欲使炯因是立功，乃解中丞，加明威将军，遣还乡里，收徒众。以疾卒于吴中，赠侍中，谥恭子。有集二十卷行于世。
文学作品
《汉魏六朝百三家集·卷一百四》
《陈沈炯集题词》
文人颠沛若沈初明者，其真穷乎。年齿知命，位仅邑长，遭乱执节，濒死幸生。梁元进讨贼，景东奔，可冀苟安，犹不免杀妻子、屠昆季，非张俭之亡命，类李陵之无家，悲哉。一身不复望振播，窜西魏，再入新朝，高文宠贵，寄以干城，迟钝五十而收荣。晩路穷而变，变而通，即功名犹然哉。劝进三表，长声慷慨，绝近刘越石；陈情辛宛，又有李令伯风。至为陈太传譲表，义正辞壮，即阮嗣宗上晋王笺曷加焉。恭子隽才，雅慕忠孝，冐危履险，情深指哀。过殷墟而箕子涕，睹风木而吾丘泣，所处然也。行经通天台，上表汉武，亦雀台雍丘。慿吊常事，何至发梦帝宫。还身故壤，邓晨有云：忠信感灵。其事异，其志悲矣。存诗颇少，咏十二神尤惊创体，亦戏谑类耳。江南文体入陈更衰，非徐仆射、沈侍中，代无作者。乃故﨑岖其遇，俾光词苑，斯文之际，天岂无意乎。
*逯钦立辑《先秦汉魏晋南北朝诗·陈诗·卷一》

人物履历
  博士，男，汉族，中共党员，东南大学党委常委、副校长，能源与环境学院教授、博士生导师。
1957年6月生于江苏省无锡市。1979年进入南京工学院（现东南大学）动力工程系电厂热能动力专业本科阶段学习，分别于1983年、1986年和1994年获南京工学院（东南大学）动力工程系电厂热能动力专业学士、硕士和博士学位。1986年4月硕士毕业进入南京工学院动力工程系任教，历任东南大学党委组织部副部长、科学技术处处长、校长助理等职。2006年8月担任东南大学党委常委、副校长。
教研工作
沈炯教授长期从事热工自动化方面的教学科研工作，主讲数门本科生、研究生课程。主要研究方向包括：热工过程控制理论研究与工程应用、智能控制理论及其在热工过程控制中的应用研究、发电侧电力市场理论与应用研究。主持国家自然科学基金、教育部博士点基金等国家级、部省级和企事业单位委托项目20项，累计发表学术论文60多篇。